Ներիշխանական թոհուբոհի մեջ իր օրն անցկացնող Հայաստանը, ցանկության դեպքում, կարող էր հիասթափեցնել Բաքվին`ոչ թե հերքելով նրա մտացածին նախապայմանները, այլ մի գեղեցիկ հայտարարություն անելով Էրդողանի Սոչի գնալու «բուն շարժառիթի» մասին: Կարելի էր հայտարարել, օրինակ, որ մեր դիվանագիտական աղբյուրների պնդմամբ՝ Պուտինն ու Էրդողանը Սոչիում քննարկելու են թուրքական լոլիկն անարգել ռուսական շուկա մտցնելու հարցը: Այս հայտարարությունը, անշուշտ, կսթափեցներ նաեւ Սոչիում արմատներ նետող Պուտինին` հերթական անգամ ամրագրելով ԼՂ հարցի կարգավորման միակ հարթակի` ԵԱՀԿ Մինսկի խմբում համանախագահող եռյակի իրավասությունը: